NPS เสนอขายหุ้นกู้ 3,500 ล้านบาท สำรองขาย 1,500 ล้านบาท วงเงินรวมไม่เกิน 5,000 ล้านบาท 9 - 11 พ.ค. นี้
NPS เตรียมเสนอขายหุ้นกู้ครั้งใหม่ มูลค่าไม่เกิน 5,000 ล้านบาท โดยกำหนดระยะเวลาจองซื้อหุ้นกู้ได้ระหว่างวันที่ 9-11 พ.ค. 65 ผู้บริหารเผยผลการดำเนินงานปี 2654 มีรายได้รวม 15,653 ล้านบาท กำไรสุทธิจำนวน 1,554 ล้านบาท ขณะที่อันดับความน่าเชื่อถือ เป็น BBB+ (Stable) สะท้อนความแข็งแกร่งและมั่นคงของธุรกิจ
3 พ.ค. 2565

ข่าวประชาสัมพันธ์..
NPS เตรียมเสนอขายหุ้นกู้ครั้งใหม่ มูลค่าไม่เกิน 5,000 ล้านบาท โดยกำหนดระยะเวลาจองซื้อหุ้นกู้ได้ระหว่างวันที่ 9-11 พ.ค. 65 ผู้บริหารเผยผลการดำเนินงานปี 2564 มีรายได้รวม 15,653 ล้านบาท กำไรสุทธิจำนวน 1,554 ล้านบาท ขณะที่อันดับความน่าเชื่อถือ เป็น BBB+ (Stable) สะท้อนความแข็งแกร่งและมั่นคงของธุรกิจ
 เสนอขายหุ้นกู้ครั้งที่ 1/2565 ให้ประชาชนทั่วไป ผู้ลงทุนสถาบัน และ/หรือผู้ลงทุนรายใหญ่ เป็นหุ้นกู้ระยะยาวชนิดระบุชื่อผู้ถือ ประเภทไม่ด้อยสิทธิ ไม่มีประกันและมีผู้แทนผู้ถือหุ้นกู้ โดยให้สิทธิผู้ออกหุ้นกู้ในการไถ่ถอนได้ก่อนกำหนด จำนวนของหุ้นกู้ที่เสนอขายทั้งหมด 3 ชุด แบ่งออกเป็น
 อายุ 4 ปี อัตราดอกเบี้ยคงที่ 4.00% ต่อปี ครบกำหนดไถ่ถอนปี พ.ศ. 2569 จำนวนเสนอขายมูลค่า 1,000 ล้านบาท
 อายุ 5 ปี 6 เดือน อัตราดอกเบี้ยคงที่ 4.60% ต่อปี ครบกำหนดไถ่ถอนปี พ.ศ. 2570 จำนวนเสนอขาย 1,000 ล้านบาท และมีหุ้นกู้สำรองจำนวนเสนอขายไม่เกิน 500 ล้านบาท รวมเป็นจำนวนเสนอขาย มูลค่าไม่เกิน 1,500 ล้านบาท และ
 อายุ 7 ปี อัตราดอกเบี้ยคงที่ 5.10% ต่อปี ครบกำหนดไถ่ถอนปี พ.ศ. 2572 จำนวนเสนอขาย 1,500 ล้านบาท และมีหุ้นกู้สำรองจำนวนเสนอขายไม่เกิน 1,000 ล้านบาท รวมเป็นจำนวนเสนอขาย มูลค่าไม่เกิน 2,500 ล้านบาท
กำหนดชำระดอกเบี้ยทุก ๆ 3 เดือนตลอดอายุหุ้นกู้ในทุกชุดหุ้นกู้ ระยะเวลาจองซื้อหุ้นกู้ระหว่างวันที่ 9-11 พฤษภาคม 2565
สำหรับวัตถุประสงค์ของการออกหุ้นกู้ในครั้งนี้  เพื่อนำไปชำระคืนหุ้นกู้ที่กำลังจะครบกำหนดไถ่ถอน และ/หรือ ไถ่ถอนหุ้นกู้ก่อนกำหนด และ/หรือ เพื่อใช้เป็นเงินทุนหมุนเวียนของบริษัท
ผู้ที่สนใจสามารถแสดงความจำนงซื้อหุ้นกู้ดังกล่าวได้ตั้งแต่บัดนี้เป็นต้นไป ผ่านผู้จัดการการจัดจำหน่ายหุ้นกู้ 10 ราย ได้แก่
1. บริษัทหลักทรัพย์ โกลเบล็ก จำกัด 
2. บริษัทหลักทรัพย์ ฟินันเซีย ไซรัส จำกัด (มหาชน) 
3. บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด 
4. บริษัทหลักทรัพย์ เอเชียพลัส จำกัด 
5. บริษัทหลักทรัพย์ เคทีบีเอสที จำกัด (มหาชน) 
6. บริษัทหลักทรัพย์ กรุงไทย เอ็กซ์สปริง จำกัด 
7. บริษัทหลักทรัพย์ยูโอบี เคย์เฮียน (ประเทศไทย) จำกัด (มหาชน) 
8. บริษัทหลักทรัพย์ หยวนต้า (ประเทศไทย) จำกัด 
9. บริษัทหลักทรัพย์ เมอร์ชั่น พาร์ทเนอร์ จำกัด 
10. บริษัทหลักทรัพย์ โนมูระ พัฒนสิน จำกัด (มหาชน) 
โดยมีธนาคารกรุงไทย เป็นนายทะเบียนหุ้นกู้ และผู้แทนถือหุ้นกู้